  Виталий Пронин [gallery link="file"]Ӵуказе, 18 шуркынмонэ, Удмурт театрын удмурт чеберайёслэн ӵошатсконзы ортчоз. Нылашъёс 10 кузя, тодматӥськом бӧрсьысь бӧрсьы:1.  Широбокова Люба (Якшур-Бӧдья ёрос):- Дасяськыса жади ни! Оло, быдэс толэзь дасяськисько ни. Кырӟаны дышетскыны, куараме пуктон понна ансамбле ветлыны кутски. Дэрем вури! Гынсапег чеберъясько. Конкурс бере "Кызьы Чебериналы дасяськыны пособие гожтыны малпасько.2.  Щёткина Таня (Можга ёрос):- Пайми, «Мынам Удмуртие» но можга радиоысь жингыръязы. Mademoiselle Oudmourte модель агенствомы сярысь но юазы.  Али гинэ удмурт дизайнеръёсын бадӟым мода адӟытон – Monista Fashion – ортчиз , сомында калык азе потай. Бадӟым кыл кутон вал. Табере удмуртъёс азьын возьматӥськеме потэ ни! Сокем уг ни куалекъяськы.3.  Людмила Григорьева (Эгра ёрос):- Мынам огнам гинэ йырсие горд. Конкурсэ пыриськон – анаелэн лемлет малпанэз. Кык ар пала монэ ӵошатсконэ келя ни! Ачим крезьгуръя колледжын дышетскисько, балалайкаен шудӥсько. Дӥськут но вурисько.4.  Юферева Кристина (Дэбес ёрос):- Дасэтӥ классын дышетскисько.  Милям гуртамы модая театр вань. Ӵошатсконэ пыриськыны удмурт кылъя дышетӥсьмы Галина Образцова дэмлаз, нош  клубын ужась Анна Чернова монэ конкурслы дасяз.  «Чеберай» сярысь арня талэсь азьло тодӥ!5.  Олеся Полатова (Кукмор, Татарстан):- Сям-йылолэз возьматон понна Каенсар гуртысьтымы быдэс «Инвожо» ансамблез ваисько. Аслам вурем дэремме дӥсяса кырӟало!»6.  Иванова Лариса, Шаркан ёрос. Таиз чебер апок дыртыса кошкиз… Юаськыса ом вуттэ :)7.  Даша Воронцова (Шаркан ёрос): - Каблукен ветлыса, пыдме ик бералтӥ! Кӧльыё сюрестӥ ветлыса озьы… Творческой конкурсын эктыны малпасько, визиткаын кырӟало. Солярие ветлӥ – Гавайиысь бертэм кадь луи.8.  Дарина Ушакова (Пичи Пурга):- Мыным 22 арес, ужасько спорт школаын кивалтӥсезлэн воштӥсез луыса. Спорт но чеберлык – котьку ӵош! - мынам девизэ.9. Казакова Анюта, (Алнаш ёрос):-  «Ас мылкыдыя пыриськисько. Ну мар… Алнашез возьматом ни! Кырӟасько «Чипчирган» ансамбльын, удмурт фольклорез утисько. Нылпи садын воспитатель но крезьгуръя кивалтӥсь луыса ужасько.»10. Байкова Даша  (Дэри ёрос):- Ачим школаын дышетскисько на. Ёросын нылъёс пӧлын ӵошатсконын ворми. Но «Чеберае» нырысь ик дышетскыны, асме эскерыны лыктӥ.Дарали Лели  